Sparebanken Sør

Sparebanken Sør er en selvstendig sparebank med hovedkontor i Kristiansand. Banken har også flere konsernfunksjoner plassert i Arendal, herunder personmarkedet. 

Virksomhetens historie kan føres tilbake til 1824 og 1825, da henholdsvis Christianssands Sparebank og Arendals Sparebank ble etablert. Sparebanken Sør er med det landets femte eldste bank.

Banken har en forvaltningskapital rundt 90 milliarder kroner og medarbeiderne utfører ca. 500 årsverk pr. 1. januar 2014. Banken betjener personmarkedet, næringsliv og offentlig sektor fra 31 ekspedisjonssteder i Agder, Vestfold og Telemark, samt Rogaland.

12. mars 2013 inngikk Sparebanken Sør en intensjonsavtale med Sparebanken Pluss om å fusjonere de to bankene. Avtalen ble behandlet i juni 2013 og ble gjeldende fra 1. januar 2014. Finansdepartementet gav i vedtak av 15. november 2013 tillatelse til sammenslåingen. Virksomheten ble videreført under navnet Sparebanken Sør.

Sparebanken Sør eier eiendomsmeglerselskapet Sørmegleren. Sørmegleren har pr. 1 mai 2019 16 avdelingskontorer i området mellom Farsund i vest, Porsgrunn i øst, Mandal i sør og Hovden i nord. Banken har også eierandeler i Frende Forsikring, Norne Securities og Brage Finans.

Referanser

Eksterne lenker
 
 

Norske banker
Næringsliv i Arendal
Næringsliv i Kristiansand
Banker etablert i 1824
1824 i Norge